HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Minulla on teille voimallinen sanoma.
Vuosi 2022 on alkanut.
Odotamme, että Herra tekee suuria asioita.
Haluan puhua kolmesta asiasta, jotka täytyy tehdä tänä vuonna.
Kolme asiaa, jotka sinun täytyy tehdä tänä vuonna.
Jos uskot Herrassa, että kasvat -
henkilökohtaisessa elämässä, raha-asioissa, perheessä, -
uralla, palvelutyössä, -
kaikessa, mitä elämässä tavoittelet, Jumala-suhteessa, -
on kolme asiaa, jotka sinun täytyy tehdä.
Jos haluat kuulla ne, katso ohjelma loppuun asti.
Et voi katsoa vain pätkää ja lopettaa. Katso jakso kokonaan.
Uskon, että opit jotain ja hengellinen elämäsi rakentuu.
Kolme asiaa, jotka täytyy tehdä. Menen niihin suoraan.
Asia numero 1.
Asia numero 1, joka sinun pitää tehdä tänä vuonna, -
on varmistaa, että täytät kristillisen elämän perusasiat.
Uudelleen. Sinun täytyy varmistaa, -
että täytät kristillisen elämän perusasiat.
Monet ihmiset monissa eri piireissä yrittävät ja haluavat -
ihmeellisiä, yliluonnollisia kokemuksia. Yliluonnollisuus on minusta tärkeää.
Uskon ehdottomasti ihmeisiin, Jumalan voimaan, -
näkyihin, merkkeihin ja tunnustekoihin.
Olen kokenut niistä monia Jumalan kunniaksi.
Täytyy kuitenkin sanoa, -
että monet, jotka puskevat kohti yliluonnollista, -
epäonnistuvat kristillisen elämän perusasioiden täyttämisessä.
Monet puhuvat ihmeellisistä asioista ja Hengen lahjoista -
mutta epäonnistuvat rakkaudessa ja anteeksiannossa.
He epäonnistuvat rukouselämässään.
He epäonnistuvat Sanan lukemisessa.
He eivät osallistu seurakunnan kokoontumisiin -
eivätkä ole osa paikallisseurakuntaa.
He uskovat, että Jumala tekee suuria, mutta he kompastelevat pikkuasioissa.
"Pikkuasioissa" lainausmerkeissä.
Ihmiset tavallisesti kompastelevat -
pieniin esteisiin.
Ihmiset eivät kompastu vuoreen.
He kompastuvat muihin esteisiin, pikkuasioihin.
Se on mielenkiintoista, koska monet kristityt -
epäonnistuvat kristinuskon perusasioiden täyttämisessä -
ja ihmettelevät, miksei heidän läpimurtonsa tule ikinä.
Ihmiset odottavat aina Hengen vuodatusta.
He käyvät rukoiltavana saadakseen sen kaiken.
Ja minä uskon Hengen jakamiseen ja voitelun siirtymiseen.
Mutta...
Se ei ole niin kuin taika, että kaikki vain siirtyisi -
ja henkilö ei tee mitään ja hänellä olisi kaikki sama kuin sinulla, -
kun olet kohdannut vainoja, kärsinyt, kestänyt koettelemuksia, -
voittanut haasteita, rakentunut Sanassa, -
rukoillut ja paastonnut.
Hengen jakaminen ei korvaa -
perusasioita, joita ihmisten pitää tehdä kristityn elämässään.
Se ei mene niin, että kun käy rukoiltavana, ei tarvitse rukoilla, -
lukea Sanaa, paastota tai käydä seurakunnassa.
Mikään ei korvaa sitä, mitä sinun pitää tehdä kristittynä -
ollaksesi yhteydessä Herraan.
Teot eivät pelasta meitä. En tee tekoja saadakseni pelastuksen.
Mutta teen näitä asioita, koska olen pelastunut.
En rukoile, jotta pelastuisin. Pelastun armosta uskon kautta.
En ajattele, että minun täytyy rukoilla joka päivä, -
jotta varmasti pelastun -
ja saan rastin ruutuun.
Rukoilen joka päivä, koska olen pelastunut.
Kun annan, en anna köyhille, seurakunnalle tai palvelutyölle, -
koska yritän saada pelastuksen.
Annan, koska niin pelastuneet tekevät.
Otan vastaan uuden luonnon, Kristuksen luonnon.
Minut on adoptoitu ja liitetty Jumalan perheeseen.
Jumalamme on antelias Isä.
Pelastukseni, Jumala-suhteeni ja Raamatun käskyjen seurauksena -
minä annan.
Ymmärrä tämä. Et tee asioita pelastuaksesi.
Teet asioita, koska olet pelastunut.
Olen nähnyt monia kristittyjä, -
jotka eivät vietä aikaa Jumalan kanssa eivätkä lue Sanaa.
He eivät ruoki Henkeään. Ja he ihmettelevät, miksei läpimurto tule.
Kysyn heiltä, tekevätkö he niitä asioita, joita kuuluu tehdä, -
jotta voi kokea vakaata kristityn elämää.
Tavallisesti he sanovat: "Enpä oikeastaan."
"Mutta jos vain rukoilisit puolestani?"
Voimme rukoilla, ja rukoilemme täälläkin.
Mutta sinun pitää hoitaa Jumala-suhdettasi -
joka päivä aivan kuin syöt ruokaa joka päivä.
Et voi ajatella: "Olen syönyt aamiaista. En tarvitse enää mitään."
Ellet sitten paastoa. Mutta olet syönyt aamiaista, ja nyt kello on 21 -
ja sanoit "Söin tänään aamiaista."
Mutta on myös lounas ja päivällinen.
Sinun pitää syödä joka päivä.
Sinun pitää juoda vettä joka päivä.
Se ei ole "ehkä". Ei ole kyse siitä, huvittaako.
Sinun pitää tehdä se, koska elämäsi riippuu siitä.
Sinun pitää ravita itseäsi luonnollisessa mielessä.
Samaan tapaan Jeesus sanoi Vanhaa testamenttia siteeraten: -
"Ei ihminen elä pelkästä leivästä vaan jokaisesta sanasta, -
joka tulee Jumalan suusta."
Se tarkoittaa, että saamme ravintoa sanasta, joka tulee Jumalan suusta.
Sana on henkemme ravintoa. Mitä sinä teet -
ruokkiaksesi henkeäsi joka päivä?
Kuunteletko voideltua opetusta?
Kuuletko Jumalan Sanaa?
Luetko Sanaa? Rukoiletko?
Etsitkö Jumalaa? Käytkö paikallisseurakunnassa?
Kuulutko uskovien yhteisöön, jossa rohkaistaan toinen toistaan?
Raamattu sanoo: "Älkää lyökö laimin seurakunnan kokouksia, -
kun näette päivän lähestyvän." Hepr. 10:25.
Jotkut sanovat: "Minun ei tarvitse käydä seurakunnassa."
"Minä olen seurakunta." Sinä et ole. Olet Pyhän Hengen temppeli.
Olette seurakunta vain, kun kokoonnutte -
pyhien kokoontumiseen.
Yksin sinä et ole seurakunta. Ymmärrätkö?
Olet Pyhän Hengen temppeli.
Ihmiset sanovat: "Voin lukea Raamattua ja rukoilla kotonakin."
Niin voit ja niin sinun pitääkin. Mutta jos luet riittävästi, -
näet, että tarvitset seurakuntaa.
Olet ruumiin jäsen. Jäsenen pitää olla kiinni ruumiissa.
Jos katkaisen sormeni eikä sitä saada takaisin tarpeeksi nopeasti, -
sormi kuolee.
Miksi? Koska se menetti yhteytensä ruumiiseen.
Se meidän pitää ymmärtää. Ihmiset -
eivät vietä aikaa Jumalan kanssa, käy seurakunnassa, lue Sanaa, rukoile, -
anna. Monet haluaisivat taloudellisen läpimurron.
Taloudellinen läpimurtosi linkittyy antamiseesi. Se on selvä.
Voit rukoilla ja paastota 40 päivää ja yötä, mutta jos olet pihi, -
et tule kokemaan Jumalan sinulle varaamaa yltäkylläisyyttä.
Raamattu sanoo, että joka kylvää vähän, niittää vähän.
Joka runsaasti kylvää, niittää runsaasti.
Niin menee kylvämisen ja sadonkorjuun laki.
Varmista tänä vuonna, että täytät hengellisen elämän perusasiat.
Ei ponnistelemalla lihassa, vaan pyytämällä Henkeä auttamaan -
näissä asioissa, jotta pysyt Kristuksen ja Hänen seurakuntansa yhteydessä.
Kuulut Kristuksen seurakuntaan.
Ymmärrätkö? Se on asia numero 1.
Mennään asiaan numero 2.
Numero 2.
Kolme asiaa, jotka sinun pitää tehdä vuonna 2022.
Tahdon lukea raamatunpaikan Luuk. 14:28:sta.
Toinen asia, joka sinun pitää tehdä. Sinulla pitää olla suunnitelma.
Tahdon puhua kaikille hengellisille henkilöille, jotka katsovat tätä.
Voit sanoa: "Jumalalla on suunnitelma."
"Siten minulla ei voi olla." Aivan, Hänellä on suunnitelma.
Mutta voit kysyä Pyhältä Hengeltä, mikä Hänen suunnitelmansa on.
Hän voi ilmoittaa asioita sinulle, niin voit asemoida itsesi -
Hänen suunnitelmaansa ja seurata sitä.
Ihmiset sanovat: "En tarvitse suunnitelmaa, -
koska Jumalalla on suunnitelma." Jumala voi ilmoittaa asioita.
Joskus ne ovat isompia kuin se, mihin pystyt luonnollisesti.
Se on tavoite, johon voit pyrkiä uskossa.
Jumala käski Nooaa rakentamaan arkin, koska alkaisi sataa.
Kaikki hukkuisivat paitsi ne, jotka ovat arkissa. He pelastuvat.
Rakensiko Jumala arkin Nooalle? Ei rakentanut.
Hän antoi Nooalle ohjeet, mitä tehdä.
Jumala käski Mooseksen rakentaa ilmestysmaja.
Rakensiko Jumala sen? Ei.
Hän antoi rakennusohjeet.
Käymme lyhyellä tauolla. Sen jälkeen jatkamme asiasta 2 ja 3.
Kolme asiaa, jotka sinun pitää tehdä tänä vuonna.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Jatketaan täältä. Kuten sanoin, -
Jumala ilmoittaa suunnitelmansa, antaa ohjeita, -
ja sitten me seuraamme sitä suunnitelmaa.
Kun puhun suunnitelmasta, en tarkoita, että keksit oman -
ja seuraa logiikkaa. En tarkoita sitä.
Tarkoitan, että etsi Jumalaa ja kysy Häneltä, -
mitä ohjeita Hänellä on sinulle. Ja kun ne ovat tiedossasi, -
laadi strategia ja käytä Jumalan antamaa uskoa saavuttaaksesi sen.
Nooa rakensi Jumalan käskystä arkin. Hän teki juuri niin kuin Jumala käski.
Lopputulos oli se, että alkoi sataa ja Nooa perheineen pelastui.
Siksi ihmiskunta jatkui. Jumala käski Mooseksen rakentaa ilmestysmaja.
Jos luet rakennusohjeet, ne ovat hyvin tarkat.
"Tee tämä. Käytä tätä puuta. Tee tuo." Mitat ja kaikki -
olivat yksityiskohtaisia ja tarkasti määriteltyjä.
Mooses ei sanonut: "En tarvitse mitään suunnitelmaa."
"Jumalalla on suunnitelma."
Jumala sanoi: "Hyvä on. Tässä suunnitelma. Noudata sitä."
Monet kristityt yrittävät hengellistää kaiken, -
jopa ylihengellistää.
He sanovat: "En tarvitse suunnitelmaa."
"En tarvitse budjettia tai tavoitetta. Jumalalla on ne. Hän tekee ne."
"Jumala tekee kaiken."
Jos luet Raamattua, näet, että Jumala antaa omilleen ohjeita -
ja odottaa heidän tottelevan.
Kristuksen vertauksetkin ja talenttivertaus kertovat siitä, -
että Jumala antaa ihmisille talentteja.
Vertauksessa omistaja, isäntä, antoi palvelijoilleen talentteja.
Kun tuli tilinteon aika, -
isäntä tai omistaja odotti, että talentit oli laitettu poikimaan.
Hän odotti niiden moninkertaistuneen. Jumala siis odotti kasvua.
Se, joka kätki talentin, joutui vaikeuksiin.
Älä sano: "En tarvitse suunnitelmaa tai tavoitetta."
Kysy Herralta, mitä Hän haluaa sinun tekevän.
Luetaan nyt se paikka, jonka jo mainitsin. Luuk. 14:28.
Jeesus puhuu.
"Sillä jos joku teistä tahtoo rakentaa tornin, -
eikö hän ensin istu laskemaan kustannuksia, -
nähdäkseen, onko hänellä varoja rakentaa se valmiiksi, -
etteivät, kun hän on pannut perustuksen, -
mutta ei kykene saamaan rakennusta valmiiksi, -
kaikki, jotka sen näkevät, rupeaisi pilkkaamaan häntä -
sanoen: 'Tuo mies ryhtyi rakentamaan, -
mutta ei kyennyt saamaan valmiiksi'? Tahi jos joku kuningas -
tahtoo lähteä sotimaan toista kuningasta vastaan, -
eikö hän ensin istu ja pidä neuvoa, -
kykeneekö hän kymmenellä tuhannella kohtaamaan sitä, -
joka tulee häntä vastaan kahdellakymmenellä tuhannella?
Ja ellei kykene, niin hän, toisen vielä ollessa kaukana, -
lähettää hänen luoksensa lähettiläät hieromaan rauhaa.
Niin ei myös teistä yksikään, joka ei luovu kaikesta, mitä hänellä on, -
voi olla minun opetuslapseni."
Jeesus rohkaisee tässä ensin istumaan -
ja laskemaan kustannukset. Toisin sanoen pitää olla suunnitelma.
Jos haluat rakentaa tornin, laske, onko sinulla siihen riittävästi rahaa.
Hän puhui kuninkaasta, joka meni sotaan ja vertasi armeijoita.
Se tarkoittaa analysoimista luonnollisestikin.
Se ei korvaa uskoa, sillä Jeesus puhui uskoa.
Usko kuitenkin toimii luonnollisten resurssien ylitsekin.
Mutta meidän pitää tietää, mitä meillä on luonnostamme.
Jotkut kristityt sanovat: "Minun ei tarvitse mennä lääkäriin -
tai käydä verikokeissa."
"Minulla on usko."
Tarkoittaako verikokeissa käyminen sitä, ettei ole uskoa? Ei.
Verikokeella tarkastetaan, mitä luonnollisessa kehossasi tapahtuu.
Jos tarve vaatii, tarvitset sitten uskoa ihmeeseen.
Älä sano: "En tarvitse lääkäriä tai suunnitelmaa."
"En tarvitse kirjanpitäjää."
Jos se olisi totta, emme tarvitsisi kirjanpitäjiä, juristeja tai lääkäreitä.
Emme tekisi mitään. Söisimme hulluna emmekä piittaisi mistään.
Usko ei toimi niin.
Usko ei ole tekosyy vastuuttomalle käytökselle.
Sanon uudelleen.
Usko ei ole tekosyy vastuuttomalle käytökselle.
Se, että ihmisellä on uskoa, ei tarkoita, että hän on tyhmä -
eikä osaa ajatella. Jumala on antanut meille aivot.
Aivojeni ja logiikkani luonnollisessa tilassaan -
ei pitäisi jyrätä uskoani.
Mutta minulla pitäisi kuitenkin olla usko niiden lisäksi.
Asia numero 2: sinulla pitää olla suunnitelma.
Ellei sinulla ole suunnitelmaa, kysy sitä Herralta.
Mitä tarkemmin sen tunnet, -
sitä parempia tuloksia saat.
Muistan erään kirjan, jonka luin. Sen nimi oli "Fourth Dimension".
Sen kirjoitti edesmennyt David Yonggi Cho Etelä-Koreasta.
Hän selitti juuri, -
miten hän oppi jopa rukoilemaan täsmällisillä uskonkohteilla.
Kun hän oppi sen, alkoi tapahtua aiempaa suurempia asioita -
ja suurempia läpimurtoja.
Tapahtui laajentuminen, koska hän oli täsmällinen ja yksityiskohtainen -
rukouksissaan ja uskossaan.
Mitä sinä uskot Jumalalta?
Minkä puolesta huudat Herran puoleen?
Mikä on suunnitelma?
Sano: "Herra, anna minulle suunnitelmasi."
Jos täytyy paastota, paastoa.
Jos täytyy viettää enemmän aikaa Herran kanssa, vietä.
Kysy Häneltä suunnitelmasta.
Kun sinä kohtaat Jumalan suunnitelman -
ja menet siihen suuntaan, mihin Pyhä Henki haluaa, -
löydät hengellisen menestyksen.
Se ei tarkoita, etteikö tule haasteita vaan että olet osunut naulan kantaan.
Tulit Jumalan tahtoon. Jumalan tahdossa on sinun siunauksesi.
Siunauksesi on Jumalan suunnitelman noudattamisessa -
ja täyttämisessä, sillä Jumalan suunnitelma on Jumalan tahto.
Kun tekee Jumalan tahdon, voi odottaa siunauksia. Kiitos Jumalalle.
Ota huomioon Jeesuksen sanat.
Hän kysyy, että jos joku haluaa rakentaa tornin, -
hän laskee ensin kustannukset. Rohkaisen teitä.
Laske kustannukset. Laske liiketoimintasi, palvelutyösi, -
seurakuntasi ja perheesi kustannukset.
Hanki suunnitelma, tarkoitus ja tavoite.
Ne, joilla ei ole tarkoitusta, ovat erittäin onnettomia.
Erittäin onnettomia. On surkeaa, kun ei ole tarkoitusta.
Ja asia numero 3, ennen kuin rukoilemme.
Asia numero 3: -
toteuta suunnitelma ja tee sen eteen työtä.
Ei riitä, että on teoria. On mahtavaa, jos on suunnitelma, -
mutta ellei sitä muuta toiminnaksi, se ei ole mitään. Se on vain paperilla.
Monet projektit, jos menee hautausmaalle, -
se on paikka, jossa monet projektit ovat jääneet kesken.
Monta kirjaa jäi kirjoittamatta - ja monta unelmaa jäi täyttämättä, -
koska monet, jotka ovat kuolleet, eivät ryhtyneet tekoihin.
Sanot: "Kirjoitan kirjan." Jos vain sanot niin, se ei riitä.
Täytyy ryhtyä toimeen. Kun kirjoitin kirjani, tein sitä kolme kuukautta.
Kirjoitin sitä joka päivä. Aina ei olisi huvittanut, -
mutta tiesin, niin piti tehdä. Päätin, etten lopeta ennen kuin se on valmis.
Raamattu sanoo Jaakobin kirjeessä, että usko ilman tekoja on kuollut.
Samoin suunnitelma ilman toteuttamista ei ole mitään.
Oletko valmis rukoilemaan. Halusin kertoa nämä kolme asiaa, -
jotka sinun pitää tehdä vuonna 2022.
Täytä hengelliset perusasiat: rukous, rakkaus, anteeksianto, -
antaminen, palavuus, paasto, -
yhteys, ylistys, Raamatun käskyt ja kehotukset.
Toiseksi sinulla pitää olla suunnitelma. Kysy sitä Herralta ja pidä se mielessä.
Kolmanneksi: toteuta suunnitelma.
Ei riitä, että tietää arkista tai ilmestysmajasta. Ne pitää rakentaa.
Rukoilen nyt ja uskon, että Isä antaa sinulle suunnitelman ja tarkoituksen.
Isä, rukoilen Jeesuksen nimessä, että Sinä siunaat kansaasi.
Yllätä heidät yliluonnollisesti. Pidä heistä huolta.
Anna kaikille toimintasuunnitelma.
Katsojien joukossa voi olla joku, -
joka ei tiedä, mistä aloittaa, sillä kaikki on sekaisin.
Pyhä Henki puhuu sinulle tänään: "Anna kaikki minulle."
"Voin muuttaa sotkusi sanomaksi."
Halleluja. "Voin muuttaa testisi todistukseksi."
Anna murheesi, huolesi ja ahdistuksesi Jeesukselle.
Isä, Jeesuksen nimessä, kosketa jokaista.
Kosketa masentuneita sekä unelmansa ja toivonsa menettäneitä.
Anna uutta toivoa, iloa ja rauhaa.
Pyydän Pyhän Hengen voimaa Jeesuksen nimessä.
Herra, seurakuntasi nouskoon. Kansasi nouskoon uskossa.
Rukoilen, että tämä sanoma tuottaa kestävän hedelmän.
Suo sanoman jäädä ihmisten sydämeen -
ja suo ihmisten toteuttaa tämä sanoma -
elämässään Jeesuksen nimessä.
Toteuttakoot he suunnitelmasi Jumalan kunniaksi.
Jeesuksen nimessä aamen.
Oli mahtavaa olla seurassanne tänään. Tilaa YouTube-kanavamme.
Etsi meidät Instagramista, Facebookista ja YouTubesta.
Erityisesti YouTube-kanavalla meillä on suoria lähetyksiä joka viikko.
Kuuntele myös podcastia Spotifystä. Löydät sen nimelläni.
Voit ladata audiosanomia puhelimeesi.
Niitä on ladattu eri puolilla. Tarjoamme sitä sinullekin.
Olet rakas. Tule verkkokursseillemme.
Jumalan siunausta! Ensi kertaan.
Hei Suomeen! Tässä Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz